Robert Forester Mushet
Robert Forester Mushet bio je britanski metalurg i poduzetnik. Bio je najmlađi sin u porodici škotskih roditelja, Agnese Wilson i Davida Musheta, vlasnika topionice željeza, koji je radio u Clydeu, Alfretonu i željezari Whitecliff. Oko 1818/1819. Mushet je osnovao topionicu pod nazivom Darkhill Ironworks u Forest of Deanu. Robert je svoje rane godine proveo proučavajući metalurgiju sa svojim ocem te je 1845. preuzeo upravljanje Darkhillom. Godine 1848. prešao je u novoosnovani Forest Steel Works, pored Darkhilla, gdje je izveo preko 10.000 eksperimenata tokom 10 godina prije no što je prešao u Titanic Steelworks 1862. Oko 1845. počeo je koristiti svoje srednje ime "Forester", a vrlo rijetko "Robert". U kasnijim godinama izjavio je da je ime dobio po regiji Forest of Dean, mada je različito pisao "Forester" i "Forrester". 1876. dobio je zlatnu Bessemerovu medalju od Instituta za željezo i čelik, što je njihova najveća nagrada. Umro je 29. januara 1891. u Cheltenhamu. Sahranjen je na lokalnom groblju pored svoje žene i kćerke Mary.